Lolland-Falsters Stifts-Tidende, 1842-12-03
Jndenlandske Efterretninger. Den i Alt Merc." meddeelte Efterretning, at den Deputerede P. H. Lorenzen udenfor Forsamlingen skulde have erklæret Præsidenten, at han atter vilde holde sine Foredrag paa Tydsk, modsiger Flensburger Zeitung paa det Bestemteste. Hr. P.H. Lorenzen sidder endnu som Repræsentant i Forsamlingen, men har siden ikke talet et eneste Ord - hverken Tydsk eller Dansk, idet han først vil oppebie Hs. M. Kongens Resolution paa hans derom allerede indgivne Ansøgning, om han i sin Egenskab som Folkerepræsentant skal aabne sin Mund eller ikke. Samme Blad tilføier, at i Mødet den 23de har den Deputerede Nis Lorenzen, fra Lilholt ligeledes holdt sit Foredrag paa Dansk, og vil efter Sigende ogsaa i Fremtiden betjene sig af dette Sprog. - ( Flensburger Zeitung af 24de Novbr. er blevet lagt under Beslag for en ordret af Fædrelandet oversat Artikel med Overskrift: "Lorenzen fra Haderslev. De gode Flensborger maae da nøies med at læse Artiklen paa Dansk, et Sprog, som de i Regelen ikke skamme sig ved at forstaae, som mangen en lille Kræmmer i Nordslesvig, der lader, som han ikke forstaaer sit danske Modersmaal, imedens han gudsjammerligen radbrækker det Tydske, hvormed han, som en ægte Schlesvigholsteiner, troer at burde opvarte).(O. Th. Av.)J Fædrelandet for i Søndags læses følgende: Fredags- og Løverdagsnumerne af Fædrelandet ere af Justitsraad Reiersen blevne lagte under Beslag, fordi de indeholdt Artikler, der oplyste Schleswigholsteinernes skammelige Færd imod den Deputerede P. H. Lorenzen. De andre Blade have indeholdt usande Beretninger om Sagen, ja Dagen har endog uden mindste Blusel optaget af den fanatisk schleswigholsteinske Altonaer Mercur, en Notits, hvori den lumpne Jnsinuation var fremsat, at Lorenzen havde handlet som skeet, for at kunne gaae over til Schleswigholsteinerne. Vi troede os derfor forpligtede til at offentliggjøre de Efterretninger, vi af paalidelig Kilde saae os i Stand til at meddele. Vi kunde umulig troe, at det skulde blive betragtet som en Forseelse for Fædrelandet, om en Begivenhed at meddele det Sande, naar alle de andre Blade havde Lov til at fortælle Løst og Fast, ja endog ligefrem Løgn. Vi havde stedse troet, at Loven vilde være lige streng og lige billig for Alle, og vi nærede altsaa det Haab, at Fædrelandet ikke skulde være undergiven en anden Behandling end alle de andre Blade. Vel er det, at Sympathierne for Schleswigholsteinerne ikke deles af nogen ægte dansk Mand; til Beviis herpaa meddele vi et Perspectivkassebillede der igaar Aftes i en Forsamling af flere Hundrede Studerende blev modtaget af et stormende tre Gange gjentaget Hurra: Her er nok en Sal. – det er Folkets Mænd, De seer sidde rundt om de grønne Borde; - Skjøndt Navnet kun passer paa den og den: Nu reiser sig Een og tager til Orde. Der er Kraft i hans Ord, i hans Røst er der Malm; Det er Modersmaalets de hjemlige Klange, Som bruse gjennem den høitydske Qvalm, Hvor han uforfærdet staaer, Een imod Mange. Fanatismen da løfter sit hvinende Skraal; Den tramper Nationens Ret under Fødder, Forhaaner dens Skik og forbander dens Maal, Og dens kjække Talmand af Salen udstøder. Vil Fyrsten beskjærme de Krænkedes Ret, Vil han ridse med Sværdet langs Eideren Grændsen? Derom spørge vi ei; – men vi vide kun det, At hiin mandige Færd aldrig vorder forgiæt, Et Hurra, Godtfolk, for Peder Hjort Lorenzen, J en talrig Forsamling (over 500) blev i Kbhvn. i Onsdags vedtaget en Adresse til den slesvigske Folkerepræsentant Peder Hjort Lorenzen. Forhandlingerne lededes af Stænderdeputeret, Proc. B. Christensen, som, efterat have givet en Oversigt over de forefaldne Begivenheder og oplæst den til Kongen af P. H. Lorenzen indgivne Klage, samt Steder af Privatbreve fra Sidstnævnte, hvori han skildrer den Medfart, han har lidt i sin Egenskab som Stænderdeputeret, henstillede til Forsamlingen at tage under Overveielse hvad der, foruden Jndgivelsen af en Adresse til Kongen, videre maatte være at gjøre. Capitain Tscherning foreslog derefter nedenstaaende Adresse til Lorenzen, som efter senere at være bleven oplæst blev almindelig antagen, samt en Marks=Subscription, lig den til Stadsgjeldens Afbetaling, i hvis Spidse Hs. Excell. Gehr. Ørsted staaer, for derved deels at anskaffe et Stykke Sølvtøi til Foræring for Lorenzen og deels samle et Fond til Sagens Fremme. Efterat Proponenten samt flere andre Talere havde udtalt deres Sympathi for Danskhedens Sag i Slesvig, vedtoges det af Forsamlingen at Adressen skulde fremlægges til Underskrift og at en Comitee af Frivillige skulde sammentræde for at bestyre en Subscription til de omtalte Øiemed. Med Acclamation for P.H. Lorenzen og for Dirigenten adskiltes Forsamlingen. Udkastet til Adressen lyder saaledes: Alt tidligere have vi lært at kjende Deres mandige Færd og udholdende Stræben, men det er dog i Særdeleshed dette Aars Stændermøde, der har bragt os til at sætte Priis paa Deres Virksomhed, og til at indsee Deres store Betydning for Fædrelandet. - Med dyb Bekymring have vi seet det mod Danmark fjendtlige schleswigholsteinske Partie stedse hæve Hovedet høiere, indtil det tilsidst ikke har undseet sig ved ligefrem at andrage paa Slesvigs Jndlemmelse i det tydske Forbund. Men, jo smerteligere vor Nationalfølelse herved er bleven berørt, med desto inderligere Glæde bringe vi Dem, Danskhedens uforsagte Talsmand, vor Tak, og udtale for Dem vor Paaskjønnelse af den urokkelige Standhaftighed og den patriotiske Jver, hvormed De Fod for Fod har kæmpet mod Deres talrige og talentfulde Modstandere, uden at skræmmes ved disses haarde Beskyldninger, og uden at hildes i deres ofte kunstigt flettede Garn. - Vi paaskjønne saameget mere Deres Stræben, som vi indsee, hvor pinlig Deres Stilling i Forsvaret for Deres Fædreland ofte har været, og navnlig hvor haard og uhjemlet en Behandling De nylig har maattet friste, fordi De, opfordret af Deres danske vælgere, paa dansk Grund talte det danske Maal. – At De med Deres lille trofaste Skare maa vedblive Deres Virken for Fædrelandets Sag, at De med usvækket Kraft maa fortsætte Kampen mod Deres Modstandere og seierrig haandhæve Modersmaalets undertrykte Ret og Fædrelandets truede Enhed, det er vort Haab. - Vi ville med levende Deeltagelse følge Deres Færd og understøtte den af al vor Magt, indtil det Maal naaes, der er vort, ligesom det er Deres. (Fædr.)